Na temelju članka 117. Zakona o socijalnoj skrbi („Narodne novine“ broj 157/13, 152/14, 99/15, 52/16, 16/17. i 130/17) i članka 32. Statuta Općine Kloštar Podravski („Službeni glasnik Koprivničko-križevačke županije“ broj 6/13. i 3/18 ), Općinsko vijeće Općine Kloštar Podravski na 16. sjednici održanoj 20. prosinca 2018. godine donijelo je

# P L A N

javnih potreba u socijalnoj skrbi na području

Općine Kloštar Podravski u 2019. godini

I.

Planom javnih potreba u socijalnoj skrbi na području Općine Kloštar Podravski u 2019. godini (u daljnjem tekstu: Plan) utvrđuje se način ostvarivanja javnih potreba u socijalnoj skrbi i financijska sredstva za njihovo provođenje.

II.

Javne potrebe u socijalnoj skrbi ostvarit će se kroz rad Socijalnog vijeća Općine Kloštar Podravski (u daljnjem tekstu: Socijalno vijeće), Hrvatskog Crvenog križa Gradskog društva Crvenog križa Đurđevac i humanitarnih udruga.

III.

Sredstva za javne potrebe u socijalnoj skrbi raspoređuju se za:

* troškove stanovanja socijalno ugroženim obiteljima

ili samcima 40.000,00 kuna,

* pomoć za sufinanciranje troškova prijevoza učenika

srednjih škola 40.000,00 kuna,

* bespovratnu pomoć studentima 50.000,00 kuna,
* jednokratnu novčanu pomoć socijalno ugroženim osobama 100.000,00 kuna,
* dodjelu poklon paketa djeci i starijim i nemoćnim

socijalno ugroženim osobama 65.000,00 kuna,

- podmirenje dijela troškova boravka djece u jaslicama

i dječjem vrtiću 50.000,00 kuna,

* sufinanciranje troškova Kluba za starije i nemoćne osobe

“Mariška” Koprivnica 15.000,00 kuna,

* naknade građanima i kućanstvima u naravi – ogrjev 75.000,00 kuna,
* pomoć za novorođeno dijete 40.000,00 kuna,
* Hrvatski Crveni križ Gradsko društvo Crvenog križa Đurđevac 11.000,00 kuna.

UKUPNO: 486.000,00 kuna

IV.

Sredstva iz točke III. ovoga Plana doznačivat će se na temelju zaključka Socijalnog vijeća i odluke općinskog načelnika Općine Kloštar Podravski, a prema mogućnostima Proračuna Općine Kloštar Podravski za 2019. godinu.

V.

## Ovaj Plan objavit će se u “Službenom glasniku Koprivničko-križevačke županije”, a stupa na snagu 1. siječnja 2019. godine.

# OPĆINSKO VIJEĆE

OPĆINE KLOŠTAR PODRAVSKI

## KLASA: 400-01/18-01/03

URBROJ: 2137/16-18-01

Kloštar Podravski, 20. prosinca 2018.

PREDSJEDNIK:

Antun Karas